钦定古今图书集成/理学汇编/学行典/第022卷 > 皇极经世心易发微三 > 《逃亡》
## 钦定古今图书集成/理学汇编/学行典/第022卷 > 皇极经世心易发微三 > 《逃亡》

欲问逃亡，先观动静，盖静为主，动为逃也。主旺而逢
生，则逃无去路。宾旺而体生，不可追寻。体克用，去而
复来，用克体，往而不返，体用比和，即时还转。日克外不见，日生外，有人留依方可寻。内生外，归迟，内克外，
急寻始见。《归魂卦》在亲戚处，寻之必得。《游魂》卦，去远
不归。互卦看所逃之人，扶我生我，皆吉，克我，我生不
吉，忌互变卦，自生自克，不得见。内动未出界，外动已
出界，外卦有互象，断其人过别处去。如先得坎卦变
艮，则自北过东北，其人非死则病。用正卦，本宫墓，为
伏藏之地，男以外象为方，女以外伏为方，木动上船，
金动。〈阙〉火为闹市甚分明，土为大路出冈岭，水是河
边近水村，《震》离出外无归著，衣食奔驰没主人。欲知
去时有向背，当以正卦推之。欲知可寻不可寻，以变
卦取之。　策与《失物门》相参看。